കിരീടമുയര്ത്തിയതില് സന്തോഷം, പക്ഷെ ഇനിയും മെച്ചപ്പെടാനുണ്ട് സാഫ് കപ്പിനെക്കുറിച്ച് ഛേത്രി തുടക്കത്തില് നേരിട്ട തിരിച്ചടികളെ അതിജീവിച്ച് സാഫ് കപ്പില് ഇന്ത്യ ഒരിക്കല് കൂടി കിരീടം ചൂടിയിരിക്കുകയാണ്. ക്യാപ്റ്റനായ സുനില് ഛേത്രി തന്നെയാണ് ഇക്കുറിയും ഇന്ത്യയുടെ കിരീടനേട്ടത്തില് നിര്ണായകമായത്. ഫൈനലിലേതടക്കം ആകെ അഞ്ച് ഗോളുകളാണ് ഛേത്രി നേടിയത്. സാഫ് കപ്പില് ഇന്ത്യയുടെ കിരീടനേട്ടത്തില് സന്തോഷമുണ്ടെങ്കിലും കടുപ്പമേറിയതായിരുന്നു ടൂര്ണമെന്റിലെ ഇന്ത്യയുടെ കുതിപ്പെന്നാണ് ഛേത്രി പറയുന്നത്. ഈ ടൂര്ണമെന്റ് ശരിക്കും കടുപ്പമേറിയതായിരുന്നു, ആഗ്രഹിച്ചതുപോലെ ഞങ്ങള്ക്ക് തുടങ്ങാന് സാധിച്ചില്ല, ബംഗ്ലാദേശിനോടും ശ്രീലങ്കയോടും സമനില വഴങ്ങേണ്ടിവന്നു, അവിടെ നിന്നാണ് തിരിച്ചുവന്നത്, എന്നാല് അത് അത്ര എളുപ്പമായിരുന്നില്ല, ഫൈനലില് നേപ്പാളിനെതിരെ പുറത്തെടുത്ത മികച്ച പ്രകടനം ഏറെ സംതൃപ്തി നല്കുന്നുണ്ട്, ഛേത്രി ഖേല്നൗവിനോട് പറഞ്ഞു. കളിക്കളത്തില് പല കാര്യങ്ങളും ഞങ്ങള്ക്ക് ഇതിലും നന്നായി ചെയ്യാനാകുമായിരുന്നു, എന്നാല് ഒടുവില് ഒരു ടൂര്ണമെന്റ് ജയിച്ച് കിരീടം നേടുമ്ബോള് എല്ലാവര്ക്കും സന്തോഷമാകും, ഞങ്ങള്ക്ക് ഇനിയും പല മേഖലകളിലും മെച്ചപ്പെടാനുണ്ട്, ഈ കിരീടം നേട്ടം കൊണ്ട് ഒന്നും അവസാനിക്കുന്നില്ല, കഴിയാവുന്നതിന്റെ പരമാവധി പ്രകടനം മെച്ചപ്പെടുത്താനാകും ഇനി പരിശ്രമം, ഛേത്രി പറഞ്ഞു.